Egy jól sikerült mesekönyv miatt több család is Zsibongóciába menne nyaralni
7616 2016.05.03 -
címkék: könyv // gyerekprogram // vendéglátás // danubius
A Danubius Hotels Zrt. gondozásában jelent meg Felhőhegyi Balázs Sárkánykalandok I. – A bükfürdői kalamajka című mesekönyve, ami beindította a gyerekek fantáziáját.
„A könyv, ami a valóságban folytatódik” egy fordulatos mese, kisiskolások és mesét kedvelő felnőttek számára egyaránt élvezetes olvasmány. A kalandokban és különleges szereplőkben bővelkedő történet párhuzamos világok, Rejtekfölde és Zsibongócia eseményeit köti össze. Az első egy mesevilág, utóbbi egy mozgalmas családi szálloda, a két világot pedig egy rejtélyes szállodai szoba köti össze. A titkos szobát, benne a két világ közt átjárást biztosító tölgyfa szekrénnyel persze hamar felfedezik a szálloda legkisebb lakói, és barátságot kötnek a felnőttek számára láthatatlan, fura szerzetekkel. Ezzel együtt nem kis feladatot vállalnak magukra: megpróbálják megmenteni barátaik szülőföldjét Mordbezár, az árnykobold gonoszkodásától, az örök sötétségtől és a Színfalóktól.
A mese egyedi fantáziavilágát a Danubius Bubbles Club barátságos sárkányai – a nagyevő Drazsé, a bölcs Dany, az éles elméjű Tiko és a makrancos kis Yoyo – ihlették, és Németh Gyula izgalmas illusztrációi keltik életre. A művészi illusztrációk alkotója 15 éve dolgozik tervezőgrafikusként és illusztrátorként hazánkban valamint a tengerentúlon.
És hogy miként lesz a meséből marketingfogás? Aki meglátogatja Zsibongóciát, azaz a mese helyszínét adó büki Danubius szállodát, saját szemével láthatja. A szálloda zegzugos folyosóin, zsibongó közösségi tereiben és hatalmas kertjében megelevenedik a történet: a szemfüles gyerekek megtalálhatják a 336/b szobát, a szállodában bujkáló Sámli manót, Bambarot, a Színfalókat és Kvantusz mestert. Amióta kapható Felhőhegyi Balázs: Sárkánykalandok I. A bükfürdői kalamajka című könyve, a Danubius Health Spa Resort Bükfürdő területén megszaporodtak a sárkány-észlelések.
» Új szórakoztató központ nyílt Budán
Chello Central Europe: új PR vezető, Az online ügyfélszerzés trükkjei, AITIA design studio, Kadabra Event&Media Kft., Cleartex Kft., Tele-One, Új HR vezető a Praktikernél